Amezmiz

thumb
thumb
Amezmiz (e cmon amazir marokin, ⴰⵎⵥⵎⵉⵥ, amᵊẓmiẓ )Les deus Z sont des rinflés Z (ⵥ, ralfabetijhî ẓ)Dins li scrijhaedje oficir e letes latenes, Amizmiz, li prumî «i» a stî metou do tins del mambornance francesse, pa assaetchance do deujhinme, mins n' respond a nole lete di l' amazir.Les scrijhas avou des loyeures AMZ-meez, Amz-miz ni respondèt a nou pårtixhaedje do mot amazir., c' est ene pitite veye do Marok, metowe sol pîmont do Grand Atlasse.

 Djeyografeye 
Come les sfwaitès veyes des pîmonts bijhreces do Grand Atlasse (come Demnate), elle est pårteye e diferins coulots, avou inte di zels, des parfondès vås. Mins lanawaire, minme dins ces-ci, on-z a cmincî a basti, tantea ki les coulots n' sont pus si schåyîs k' divinltins.

 Istwere 
Do tins del mambornance francesse, li payis esteut miné på cayid des Guendafa, k' aveut s' måjhone dins onk des coulots do viyaedje. Si otorité aléve lon et lådje, des cresses do Grand Atlasse disk’ a l' plinne di l' Ouwed Enfis, djondant l' payis d' Taroudinne. Di l' ôte des costés, i rescontréve les teres dizo minance do Glawi d' Marakech.

Les Francès vont wårder ci stindêye la avou les minmès limotches, et ndè fé on «ceke di controle civil». Il î contént les dmorants pa tribu: 10.000 Goundafas (e tachelheyt ⴰⴳⵓⵏⴷⴰⴼ, agondaf), 30.000 Guedmiwas (ⴳⴷⵎⵉⵡⴰ, gedmiwa) et 6000 Ouzguitas (ⵓⵣⴳⵉⵜⴰ, ozgita).Guide bleu Hachette du Maroc, 7inme ed., 1950, p. 143.

L' an 2023, Amezmiz fourit l' miermitan d' on hosmint d' tere ki fjha dipus d' 600 moirts.

 Peuplåcion 
Diviè 1950, gn aveut 2600 djins, inte di zels 40 Uropeyins et 675 djwifs, ki dmorént dins leu mella.''Guide bleu, come ådzeu.  

Ces-ci ont cwité tertos eshonne, dins des otocårs po ndaler e-n Israyel al fén des anêyes 1950.temognaedje d' ene djin did la a Uzeu:Lucyin li 10 d' octôbe 2020.

Ci côp la, e rcinsmint d' 2014, gn aveut 21 445 dimorants.

 Lingaedje do payis 
C' est l' tachelheyt, k' î est todi bén vicant.

 Ratournaedje d' ene fåve do vî vî tins (Li bijhe et l' solea) avou l' accint di s' payis la (sol Djåzant atlasse)

 Sourdants et pî-notes 

Categoreye:Veyes et viyaedjes do Marok
Categoreye:Monde amazir
Categoreye:Raspepyîs årtikes